**Prikaz rada centara za dobrovoljno, anonimno i besplatno savjetovanje i testiranje na HIV**

**Odjel za HIV, spolno i krvlju prenosive bolesti Služba za epidemiologiju zaraznih bolesti Hrvatskog zavoda za javno zdravstvo**

Zagreb, 7.5.2021.

**Centri za dobrovoljno savjetovanje i testiranje na HIV – CST (HIV savjetovališta)**

U okviru preventivnog programa Ministarstva zdravlja RH „Rad centara za dobrovoljno, anonimno i besplatno savjetovanje i testiranje na HIV“ u Hrvatskoj djeluje 10 centara za anonimno i besplatno HIV savjetovanje i testiranje (CST, HIV savjetovališta) u osam gradova u Hrvatskoj (Zagrebu, Puli, Rijeci, Splitu, Zadru, Osijeku, Slavonskom Brodu, Dubrovniku). U 2017. je započelo s radom savjetovalište za HIV u ZZJZ Karlovačke županije. U centrima se korisnicima pružaju usluge savjetovanja i testiranja na HIV (u nekim savjetovalištima i usluga testiranja na hepatitis B, hepatitis C i sifilis) te savjetovanja o spolno prenosivim bolestima (SPB). Centri/savjetovališta su se osnivala u razdoblju od 2003. do 2006. godine u HZJZ-u, županijskim zavodima za javno zdravstvo, zatvorskom sustavu (Zatvorska bolnica u Zagrebu) te Klinici za infektivne bolesti „Dr. Fran Mihaljević“. Savjetovalište za HIV (danas savjetovalište za spolno zdravlje) djeluje u HZJZ-u od studenoga 2004. godine. CST Iskorak i CheckPoint Zagreb, prema mogućnostima provode i testiranja na druge SPB (gonoreja, sifilis, klamidijska infekcija).

Rad CST-a temelji se na preventivnim aktivnostima koje kroz savjetovališni rad i testiranje imaju za cilj doprinijeti smanjenju oboljevanja od HIV-infekcije i ostalih SPB te promicanju odgovornog spolnog ponašanja i smanjenju stigme i diskriminacije povezane s HIV-om i SPB. CST kao mjesta primarne i sekundarne prevencije HIV infekcije važan su dio javnozdravstvene zaštite (edukacija o odgovornom spolnom ponašanju, individualni plan redukcije rizika, testiranje na HIV i SPB radi ranog otkrivanja zaraze, pomoć pri upućivanju na liječenje i podršku, dijeljenje edukativno-informativnih materijala i kondoma) i jedan od ciljeva Nacionalnog programa za prevenciju HIV/AIDS-a. Dobrovoljno HIV testiranje uz savjetovanje omogućava rano otkrivanje HIV infekcije i uspješnije liječenje, čime se poboljšava prognoza i kvaliteta života oboljelih te sprečava nehotično širenje infekcije na druge.

Ciljevi rada mreže CST/HIV Savjetovališta su:

* primarna prevencija HIV infekcije i drugih SPB (povećanje znanja i informiranosti javnosti i skupina pod povećanim rizikom)
* sekundarna prevencija HIV infekcije i drugih SPB (rano otkrivanje i liječenje zaraze, smanjenje širenja infekcije)
* doprinos unaprjeđenju zaštite spolnog i reproduktivnog zdravlja
* promicanje zdravih stilova života

HIV savjetovališta u HZJZ-u, zavodima za javno zdravstvo, zatvorskom sustavu i Klinici za infektivne bolesti „Dr. Fran Mihaljević“ (podaci tek od 2008. godine) su od osnutka 2003. do kraja 2020. godine pružila ukupno 72 312 individualnih savjetovanja za 40 235 korisnika, a 39 599 osoba je testirano na HIV. U 468 osobe se otkrila HIV infekcija te su upućene na daljnju medicinsku skrb u Kliniku za infektivne bolesti „Dr. Fran Mihaljević“.

Tijekom 2020. godine u savjetovalištima je pruženo 3 288 individualnih savjetovanja za 1 524 korisnika, a 1 449 osoba se testirale na HIV, od kojih je utvrđeno 29 pozitivnih nalaza. (**Tablica 1.)**

**Tablica 1.** Broj korisnika, savjetovanja (predtestnih i posttestnih), testiranja na HIV i pozitivnih nalaza na HIV u Centrima za dobrovoljno, anonimno i besplatno testiranje na HIV u razdoblju od 2003.- 2020. godine u HZJZ-u, Zavodima za javno zdravstvo, Zatvorskoj bolnici Zagreb\*\* i Klinici za infektivne bolesti „Dr. Fran Mihaljević“\*

\*podaci od 2008. godine

\*\*2016. godine prestao s radom CST-a

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2003.-2012.** | **2013.** | **2014.** | **2015.** | **2016.** | **2017.** | **2018.** | **2019.** | **2020.** | **Ukupno** |
| **Broj pruženih savjetovanja** | 38044 | 5128 | 4966 | 4943 | 4163 | 4118 | 4102 | 3560 | 3288 | 72312 |
| **Broj korisnika** | 20821 | 2883 | 2929 | 2804 | 2391 | 2403 | 2335 | 2144 | 1525 | 40235 |
| **Testirano korisnika** | 20344 | 2799 | 2876 | 2821 | 2333 | 2313 | 2289 | 2375 | 1449 | 39599 |
| **Broj HIV pozitivnih nalaza** | 181 | 33 | 41 | 37 | 35 | 38 | 36 | 38 | 29 | 468 |

\* Podaci od 2013. godine za CST u HZJZ-u uključuju broj reaktivnih (preliminarno pozitivnih nalaza) koji radi samo probirna (ELISA) testiranje, ne šalje više u Kliniku za infektivne bolesti na potvrdni test

\*\*podaci od 2008. godine

**Savjetovalište za HIV/spolno zdravlje u HZJZ –u**

U savjetovalištu HZJZ je od 2004. -2020. godine obavljeno ukupno 13 226  individualnih savjetovanja za 7 130 korisnika, a njih se 5 395 testiralo na HIV. Kod 158 osoba otkrila se HIV infekcija te su upućene na daljnju medicinsku skrb u Kliniku za infektivne bolesti.

Tijekom 2020. godine  u savjetovalištu HZJZ-a  je pruženo 514 individualnih savjetovanja za 410 korisnika, a 353 osoba se testiralo na HIV. Utvrđena su 3 pozitivnih nalaza.

**Savjetovanje i testiranje na HIV u zajednici**

Testiranja u zajednici za skupine pod povećanim rizikom za HIV infekciju, provode CST u suradnji s lokalnim udrugama u Rijeci, Zadru, Splitu i Zagrebu. (**Tablica 2**.) Podaci ne uključuju broj anonimnih testiranja na HIV iz privatnih poliklinika/ordinacija (9) koje također pružaju uslugu anonimnog testiranja na HIV brzim oralnim testovima na HIV.

**Tablica 2.** Broj korisnika, savjetovanja i testiranja na HIV u razdoblju od 2016 - 2020. u suradnji s udrugama u Zagrebu (LGBT centar - Iskorak, HUHIV), Rijeci (HEPATOS Rijeka) i Splitu (Help)

|  |  |  |  |  |  |  |  |
| --- | --- | --- | --- | --- | --- | --- | --- |
| **CheckPoint Zagreb**  **HUHIV u suradnji s Klinikom za infektivne bolesti „Dr. Fran Mihaljević“ i HZJZ-om 1** | | | | **Iskorak u suradnji s HZJZ-om2** | | | |
|  | **2017.** | **2018.** | **2019.** | **2020.** | **2017.** | **2018.** | **2019.** | **2020.** |
| **Savjetovano korisnika** | 1483 | 1493 | 1386 | 1399 | 748 | 658 | 677 | 720 |
| **Testirano na HIV (brzim testovima)** | 923 | 1140 | 1070 | 692 | 748 | 658 | 677 | 720 |
| **Broj reaktivnih testova** | 13 | 13 | 8 | 6 | 13 | 11 | 12 | 11 |

**1** Djeluje od svibnja 2013. godine. Testiranje se provodi brzim oralnim testovima na HIV iz uzorka oralne tekućine. Provodi se i testiranje brzim oralnim testovima na hepatitis C. Od 2019. provodi se testiranje i brzim testovima iz uzorka kapilarne krvi iz jagodice prsta.

**2** Djeluje od listopada 2013. godine. Testiranje se provodi brzim testovima na HIV iz uzorka kapilarne krvi iz jagodice prsta.

|  |  |  |  |  |  |  |  |
| --- | --- | --- | --- | --- | --- | --- | --- |
| **HEPATOS Rijeka**  **u suradnji s NZZJZ Primorsko goranske županije3** | | | | **Help Split\***  **u suradnji s NZZJZ Splitsko-dalmatinske županije3** | | | |
|  | **2017.** | **2018.** | **2019.** | **2020.** | **2017.** | **2018.** | **2019.** | **2020.** |
| **Broj predtesnih savjetovanja/korisnika** | 206 | 252 | 350 | 115 | 51 | 75 | 64 | 525 |
| **Broj testiranja na HIV** | 206 | 252 | 336 | 115 | 51 | 75 | 64 | 215 |

|  |
| --- |
| **\***Razlika u broju korisnika i broju testiranja je u tome što svaka osoba koja je i.v. korisnik ili seksualna  radnica se retestita, tj. dolazi svaka 3 mjeseca na ponovno testiranje i više se ne zavodi kao korisnika svaki  put kad osoba ponovno dođe |

**3** Testiranje se provodi laboratorijskim testovima (ELISA), iznimno i prigodno se koriste brzi testovi na HIV

\*Razlika u broju korisnika i broju testiranja je u tome što svaka osoba koja je i.v. korisnik ili seksualna radnica se retestita, tj. dolazi svaka 3 mjeseca na ponovno testiranje i oni se više ne zavode kao novi korisnik svaki put kad osoba ponovno dođe

**Ukupan broj korisnika, testiranja i reaktivnih nalaza na HIV u razdoblju od 2014 - 2020. u suradnji s udrugama u Zagrebu (LGBT centar - Iskorak i HUHIV), Rijeci (HEPATOS Rijeka) i Splitu (Help)**

|  |  |  |  |  |  |
| --- | --- | --- | --- | --- | --- |
|  | **2014 - 2020.** | | | | |
| **HUHIV** | **Iskorak** | **HEPATOS Rijeka** | **Help Split\*** | **Ukupno** |
| **Savjetovano korisnika** | 10 067 | 4733 | 1572 | 929 | **17 301** |
| **Testirano na HIV (brzim testovima)** | 7083 | 4733 | 1550 | 840 | **14 206** |
| **Broj reaktivnih testova** | 75 | 88 |  |  | **163** |

Više o dobrovoljnom savjetovanju i testiranju na HIV i mreži CST u Hrvatskoj možete pročitati na stranicama **www.hzjz.hr** i **www.javno-zdravlje.hr** te u priručniku o HIV savjetovanju i testiranju <http://hzjz.hr/wp-content/uploads/2013/11/Centri-za-HIV-testiranje-i-savjetovanje-u-RH.pdf>